Държавен вестник, бр. 23, 2006 г., стр. 65

Б Р О Й  23
Д Ъ Р Ж А В Е Н   В Е С Т Н И К
С Т Р .  65
Г л а в а  с е д м а
КОНТРОЛ НА ТРАНСПОРТА НА ЖИВОТНИ
Чл. 55. (1) Националната ветеринарномеди-
цинска служба контролира спазването на изис-
кванията за транспортиране на животни, като
извършва проверки на:
1. превозните средства и животните по вре-
ме на транспортирането им на пътя;
2. превозните средства и животните на мес-
тата на експедиция и местоназначение, пунк-
товете за спиране, местата за прехвърляне и на
пазарите;
3. придружаващата ги документация.
(2) Граничните ветеринарни органи прове-
ряват спазването на изискванията, свързани с
условията при транспортиране на животни.
(3) Проверява се такава част от животните,
която представлява статистически представи-
телна извадка за транспортираните всяка годи-
на в страната животни. Проверката на услови-
ята за транспорт на животни може да се съче-
тае и с друг вид проверка, и да се извърши по
сигнал или при съмнения за нарушения.
(4) Сертификатите за здравословно състоя-
ние на животните, придружаващи транспорт-
ните средства, съответстват на изискванията на
действащото законодателство.
Чл. 56. (1) Когато ветеринарният лекар ус-
танови нарушение на изискванията по глава вто-
ра, той предписва на водача на превозното сред-
ство, като представител на превозвача, извър-
шването на някои от следните действия:
1. вземане на мерки пътуването да приклю-
чи или животните да бъдат върнати до отправ-
ната точка по най-краткия път, ако това не им
причинява излишни страдания;
2. осигуряване на подходящи условия за нас-
таняване на животните и полагане на съответ-
ните грижи за тях до решаването на проблема;
3. при необходимост осигуряване на безбо-
лезнено умъртвяване или клане на животните;
предназначението и използването на трупове-
те се определя с разпореждане на НВМС;
4. уведомяване на НВМС за мерките, взети
по т. 1—3.
(2) Действията по ал. 1 се предписват на
водача писмено, като се посочва основанието
за всяко от тях.
(3) Когато водачът не изпълни предписани-
те му действия, органите на НВМС ги извърш-
ват за сметка на превозвача.
(4) Превозвачът може да обжалва предписа-
нието на ветеринарния лекар по реда на Закона
за административното производство.
(5) Ветеринарният лекар писмено уведомя-
ва превозвача, изпращача на пратката и компе-
тентния орган в държавата членка на експеди-
ция, включително и за правото им да обжалват
според българското законодателство предпри-
етите мерки и сроковете за изпълнение.
(6) При установяване на нарушение НВМС
въвежда информацията за предприетите мерки
по ал. 1 в системата за обмен на информация.
(7) В случай на спор и несъгласие относно
мерките по предходните алинеи двете засегна-
ти страни могат в едномесечен срок да се обър-
нат за преценка към експерт, включен в списъ-
ка на експерти на Европейския съюз.
(8) Страните изпълняват решението на екс-
перта по ал. 7 при спазване на ветеринарното
законодателство на Европейския съюз, което
трябва да получат в срок до 72 h от стартиране
на процедурата.
Чл. 57. (1) Когато установят нарушения на
изискванията по наредбата, органите на НВМС
налагат на виновните лица административно
наказание и предприемат административни
мерки по реда на ЗВД.
(2) В случай на повторни нарушения по на-
редбата или нарушение, свързано с причинява-
не на тежко страдание на животните, от страна
на български превозвач, освен санкциите по ал. 1
се прилагат разпоредбите на чл. 166, ал. 4 ЗВД.
(3) Мерките по ал. 2 се прилагат и когато
компетентен орган на държава членка уведоми
НВМС за нарушения от страна на български
превозвач на нейна територия.
(4) Когато при транзитно преминаване на
пратка с животни или на местоназначението
се установи нарушения по наредбата от стра-
на на превозвач с разрешително от държава
членка, НВМС уведомява компетентния ор-
ган на държавата членка, която е дала разре-
шението.
(5) В случаите по ал. 3 на нарушения от стра-
на на български превозвач на територия на
държава членка НВМС уведомява компетент-
ния орган на държавата членка, в която е уста-
новено нарушението, и комисията за предпри-
етите мерки и причините за тях.
Чл. 58. (1) Националната ветеринарномеди-
цинска служба си сътрудничи с компетентните
органи на държавите членки при прилагането
на наредбата и в частност за осигуряване спаз-
ването на разпоредбите по чл. 57.
(2) Когато се установи, че има тежки или
повторни нарушения от страна на превозвач на
държава членка на българска територия, при
условие че са изчерпани всички възможности
по ал. 1 и след контакти между страните и Ев-
ропейската комисия, НВМС може временно да
забрани на замесения превозвач да транспор-
тира животни на територията на Република
България.
Чл. 59. (1) Ежегодно до 15 декември РВМС
изготвят за следващата година програми за
съответния регион, където посочват плана за
обучение на ветеринарни лекари, превозвачи и
гледачи на животни и броя на обектите по чл. 55,
ал. 1, които ще бъдат проверявани за спазване
на изискванията по наредбата.